રાહુલ ગાંધી ગુજરાત આવે તે પહેલા ભાજપમાં જોડાયેલા બે પાટીદાર કાર્યકરોએ ભાજપ સાથેનો છેડો ફાડયો છે. નરેન્દ્ર પટેલે તો ભાજપ દ્વારા તેમને એક કરોડ રૂપિયા આપવાના કહ્યા હતા, અને પ્રેસ કોન્ફરન્સમાં 10 લાખ રૂપિયા ભાજપ તરફથી મળ્યા હોવાનું કહી આરોપ મુક્યો હતો. તેના 24 કલાકમાં નિખિલ સવાણી પણ 15 દિવસ પહેલા જ ભાજપમાં જોડાયા હતા, તેમણે આજે પ્રેસ કોન્ફરન્સ કરીને ભાજપમાંથી રાજીનામુ ધરી દીધું હતું. આમ ભાજપને ઉપરાઉપરી બે ફટકા પડ્યા છે. ત્યારે રાહુલ ગાંધીએ ટ્વીટ કરીને કહ્યું હતું કે ગુજરાત તો અમુલ્ય છે, તેને કોઈ ખરીદી શકતું નથી.